Čiji Front? - Popović, Milica (Peščanik NVO, 2016)
Na sastanku 10. oktobra 2016. godine, sedam organizacija (Inicijativa Ne da(vi)mo Beograd iz Beograda, Lokalni front iz Kraljeva, Udruženje predsednika skupština stanara iz Niša, Pokret Podrži RTV iz Novog Sada, Biro za društvena istraživanja iz Beograda, Liga Roma i Multietnički centar za razvoj regije Dunav 21 iz Bora) formirale su Građanski front sa sledećim ciljevima: za promenu načina upravljanja i raspolaganja javnim resursima, za odbranu prava na dostojanstven život, za transparentnost rada organa javne uprave, za borbu protiv korupcije i za uspostavljanje i odbranu medijskih sloboda. Sastanku su u svojstvu posmatrača prisustvovali i Lokalni antikorupcijski forum iz Niša, kao i Levi samit Srbije. Na prvi pogled deluje da su ovim događajem zahtevi Inicijativi Ne da(vi)mo Beograd da se jasno politički artikuliše i organizuje – ispunjeni. Dok jedni nestrpljivo iščekuju političku stranku koja će na sledećim izborima učestvovati u još jednom ciklusu naše simulirane demokratije, neki drugi građani i građanke smatraju da će Inicijativa i ostale članice Fronta ulaskom u politički mulj Srbije postati isti kao "oni" protiv kojih se danas bore